Haakon Esplo

Haakon Esplo (født 19. desember 1970) er norsk musiker, komponist og arrangørLyd og noteeksempler, Fra utgivelser på Norsk Noteservice., tryllekunstner, buktaler, dirigent, konferansier og underholdningsartist. Han opptrer med musikalsk humor, konserter, firmaunderholdning, magi og buktaling i inn- og utland.

 Biografi 
Haakon Esplo kommer fra Kolbotn i Nordre Follo kommune og startet sin musikalske karriere med undervisning i blokkfløyte og klaver fra han var 5 år gammel ved Robert Levin og Kaare Siems musikkskole. Han begynte som klarinettist i Hellerasten skolekorps når han var 8 og hadde privatundervisning på alle instrumenter fram til videregående utdanning. Esplo gikk på musikklinjen ved Foss videregående skole 1987-1990 og var aktiv flere år som skuespiller i Fossrevyen og Russerevy i Oslo på Chat Noir. 1990-1994 tok han utdannelse som blokkfløytist ved Norges musikkhøgskole med fordypning i musikkformidling. Mange kjenner idag Haakon også med sine konserter på irske fløyter. Han har mottatt flere utmerkelser. Han ble i år 2000 stemt fram som årets navn i Oppegård kommune etter sin jobb som leder av kommunens komité for feiringen av tusenårsskiftet. Etter sin værneplikt i HMK Gardes Musikkorps, hvor han både var konferansier, visedirigent og arrangør, fikk han tildelt hovedstipendet.
Haakon Esplo har i mange år vært dirigent for både skole- og amatørkorps. Hebekk skolekorps, Oppegård Janitsjar og Kolbotn Pike- og Guttemusikkorps er noen av disse. 

Han har også vært skuespiller i mange revy- og teaterforestillinger. Blant annet Andrew Lloyd Webbers musikal Joseph and the amazing technicolor Dreamcoat på ABC teatret og Thorbjørn Egners "Musikantene kommer til byen" på Den Norske Opera. Esplo har satt opp sitt eget humorshow  "Harald og Haakon - Helt Konge!" på hovedscenen i Drammens Teater høsten 2013 sammen med musiker og artist Knut Harald Sommerfeldt.Showreel Harald & Haakon, Fra Drammens Teater.

Haakon Esplo startet å trylle som 11-åring og er, siden 1984, medlem av foreningen for tryllekunstnere Magiske Cirkel Norge og har også en periode vært president i Magiske Junior Cirkel og Magiske Cirkel Norge. Haakon Esplo er også en av de få som kan kunsten å buktale og bruker denne kunstformen aktivt i sine humorshow for næringslivet og i familieforestillinger.

 Produksjon 
Esplo har rundt 100 noteutgivelser for korps, band, kor, orkester og enkeltinstrumenter.Flere lyd- og noteeksempler, Fra utgivelser på Norsk Noteservice. Han har arrangert musikk til flere teateroppsetninger. Verk av Haakon Esplo finnes innspilt blant annet av HM Kongens Gardes MusikkorpsCD utgivelser av HMK Gardes Musikkorps  Han medvirker også selv som musiker på flere plateinnspillinger.
Han er medlem av NOPA, Norsk forening for komponister og tekstforfattere.

Han er opphavsmann til barnekonsertene Hokus & Pokus, Snikk Snakk og Magisk Jul som er framført mer enn 500 ganger siden 2009. Hvert år spilles konsertene av både amatører og profesjonelle over hele landet sammen med Esplo. Kjent fra disse er blant annet det musikalske eventyret "Ridder Rompe og den grusomme dragen", "Sander Sengetøy", "Happy Flute", "Hulderdans" og "Loff og Selleri". Han har også vært kapellmester og musiker i flere revyer og teateroppsetninger.

 Komposisjoner av Haakon Esplo 
(Utdrag - utgitt på Norsk Noteservice)
 Luna
 Epilogue
 Anxo
 Cento
 Orient
 Prosesjon
 Sweet Piano

 Arrangementer av Haakon Esplo 
(utdrag - utgitt på Norsk Noteservice)
 Nordnorsk Julesalme
 Sommerfuggel i Vinterland
 Sway
 Kom Sommarvijnn
 Liten Fuggel
 Sofies Verden
 Jeg lagde meg så silde
 Himlen i min favn
 The water is wide
 Møkkamann (Wilgeboompjes)
 Sally Gardens

 Plateinnspillinger 
Haakon Esplo medvirker som opphavsmann eller musiker

 "You raise me up"  8 tunes for whistle
 HMK Gardes Musikkorps "No Limits", 2002
 "Ekornsang og gamle sokker"  Gammel sangtradisjon i FolloBeskrivelse av CD utgivelse og prosjektet "Ekornsang og Gamle sokker"
 HMK Gardes Musikkorps "Med Stram Holdning", 1995
 HMK Gardes Musikkorps " Gardekonsert", 1996
 HMK Gardes Musikkorps "Northern Lights", 2000
 HMK Gardes Musikkorps " From Karl Johan to Broadway", 2010
 Evy Ernsteen " Viser fra Fjell og vidde"CD prosjektet "Viser fra fjell og vidde" 
 AKTO " Julestemninger"
 Oppegård Janitsjar " Meitemarkens Vel"CD utgivelse med Oppegård Janitsjar , Esplo er dirigent, arrangør og solist på irsk fløyte
 HMK Gardes Musikkorps " Rythm, Precision and elegance", 2002

Esplo har skrevet en rekke signalmarsjer for HMK Gardes Signaltropp: El Syncopata, Entrada, Fanfare, Latinmarsj, Parade, Pipe'n TaboursHMK Gardes Signaltropp spiller Pipe'n Tabours, Maihaugsalen Lillehammer

 Referanser 

 Eksterne lenker 

  www.haakonesplo.no

Kategori:Norske illusjonister
Kategori:Norske fløytister
Kategori:Norske låtskrivere
Kategori:Personer fra Oppegård kommune